
BOSNA I HERCEGOVINA

REPUBLIKA SRPSKA

OSNOVNI SUD U TESLIĆU

Broj: 87 0 K 042061 24 K         
Teslić, 05.09.2025. godine

                                   Preinačena presudom Okružnog suda u Doboju dana 10.06.2026. godine

U IME REPUBLIKE SRPSKE!

Osnovni sud u Tesliću, u vijeću sastavljenom od sudija Dragane Đuričić, kao predsjednika vijeća, Avde Kadrić i Kasima Hajdarević kao članova vijeća, uz učešće Aleksandre Lažetić, kao zapisničara, u krivičnom predmetu optuženog N. R., zbog krivičnog djela neovlaštena proizvodnja i promet opojnih droga iz člana 207. stav 1. Krivičnog zakonika Republike Srpske, povodom optužnice Okružnog javnog tužilaštva u Doboju broj T15 0 KT 0037978 23 od 20.05.2024. godine, nakon održanog glavnog, usmenog i javnog pretresa, održanog dana 09.02.2025. godine u prisustvu Okružnog javnog tužioca Mladena Simić branioca optuženog Veselinke Popović, advokata iz Teslića i optuženog lično, donio je dana 05.09.2025. godine i istog dana javno objavio slijedeću

P R E S U D U


OPTUŽENI: N. R., zvani „L.“, sin I. i majke S. rođena B., rođen [...] godine  u D., nastanjen u T., ulica [...], po nacionalnosti [...], državljanin RS-BiH, JMB [...], završio srednju školu po zanimanju [...], zaposlen, živi u vanbračnoj zajednici, otac jednog maloljetnog djeteta, srednjeg imovnog stanja, ne vodi se drugi krivični postupak protiv njega osuđivan i to [...].
K r i v     j e


Što je


Dana 20.09.2023. godine u T. u ulici [...], oko 23,00 časova, iako je bio svjestan i znao da se radi o opojnoj drogi,  čije je držanje članom 4. stav 1 i članom 19. i 20. stav 1 Zakona o sprečavanju i suzbijanju zloupotrebe opojnih droga („Službeni glasnik BiH“ 8/06) zabranjeno, držao radi dalje prodaje opojnu drogu, koju je dobrovoljno predao policijskim službenicima prilikom redovne kontrole vozila i lica, i to jednu bijelu PVC vrećicu u kojoj se nalazila zelena biljna materija, bruto mase 0,6 grama odnosno neto mase 0,4189 grama za koju biljnu materiju  je vještačenjem utvrđeno da sadrže psihotropne supstance tetrahidrokanabinol, koji je sastojak biljke konoplje Cannabis sativa L, tj. opojnu drogu Cannabis , koji se prema Zakonu o sprečavanju i suzbijanju zloupotrebe opojnih droga („Službeni glasnik Bosne i Hercegovine broj 8/06), nalazi na Tabeli 1- listi opojnih droga pod rednim brojem 13.i na popisu psihotropnih tvari pod rednim brojem 26, te jednu bijela PVC vrećica u kojoj se nalaze 5 pakovanja PVC vrećica, bijele praškaste materije, bruto mase 3,3 grama odnosno neto mase 1,9218 grama za koje praškaste materije je utvrđeno vještačenjem da sadrže psihotropnu supstancu amfetamin, koji se prema Zakonu o sprečavanju i suzbijanju zloupotrebe opojnih droga („Službeni glasnik Bosne i Hercegovine broj 8/06), nalazi na Listi psihotropnih supstanci pod rednim brojem 1 i opojnu drogu kokain, koja se prema Zakonu o sprečavanju i suzbijanju zloupotrebe opojnih droga („Službeni glasnik Bosne i Hercegovine broj 8/06) nalazi na listi opojnih droga Tabela 2-tvari i biljke pod strogim nadzorom, pod rednim brojem 52,


dakle, neovlašteno radi prodaje držao supstance koje su proglašene za opojne droge, 

čime je učinio krivično djelo neovlaštena proizvodnja i promet opojnih droga iz člana 207. stav 1 Krivičnog zakonika Republike Srpske, pa mu vijeće  na osnovu tog člana i uz primjenu odredaba člana 46.  izriče
KAZNU ZATVORA

U TRAJANJU OD 1 (JEDNE) GODINE 

Na osnovu člana 207. stav 8 Krivičnog zakonika Republike Srpske od optuženog se oduzimaju zelena biljna materija, bruto mase 0,6 grama odnosno neto mase 0,4189 grama i bijela praškasta materija, bruto mase 3,3 grama odnosno neto mase 1,9218 grama i isti se imaju uništiti.

Na osnovu člana 99. stav 1. Zakona o krivičnom postupku Republike Srpske optuženi se obavezuje da plati troškove krivičnog postupka i to paušal sudu u iznosu od 150,00 KM i troškove hemijskog vještačenja u iznosu od 370,00 KM u roku od 15 (petnest) dana od dana pravosnažnosti presude.

O b r a z l o ž e n j e

Okružno javno tužilaštvo u Doboju je svojom optužnicom broj T15 0 KT 0037978 23 od 20.05.2024. godine, optužilo N.R.., zbog krivičnog djela neovlaštena proizvodnja i promet opojnih droga iz člana 207. stav 1. Krivičnog zakonika Republike Srpske. Na ročištu za izjašnjenje o krivici, optuženi se izjasnio da nije kriv, pa je zakazan glavni pretres.


Okružni javni tužilac je na glavnom pretresu činjenično izmjenio optužnicu na način da je u prvom redu iza riječi „K. i zareza“ dodao „ oko 23,00 časova“ a takođe je i sud imajući u vidu na glavnom pretresu utvrđeno činjenično stanje u šestom redu činjeničnog opisa iza riječi „materija i zareza“ dodao riječ „bruto“ iza riječi „grama“ dodao „odnosno neto mase 0,4189 grama“ zatim u desetom redu iza riječi „opojnih“ dodao riječ „droga“ i u dvanaestom redu iza riječi „grama“ dodao „odnosno neto mase 1,9218“, pri tom ne dirajući u objektivni identitet optužnice.


Na prijedlog optužbe sud je na usmenom pretresu saslušao svjedoke M.G.., N.V. i. Dž. L, te je vještak T.D. dala svoj nalaz i mišljenje, a takođe sud je izvršio uvid i pročitao Zapisnik o saslušanju svjedoka M.G. koji je sastavljen u Policijskoj stanici Teslić (u daljem tekstu PS Teslić) broj 14-1/01-930/23 od 21.09.2023. godine, Zapisnik o dobrovoljnoj predaji predmeta, PS Teslić broj: 14-1/01-91/23 od 20.09.2023. godine, Potvrdu o dobrovoljnoj predaji predmeta, PS Teslić broj: 14-1/01-91/23 od 20.09.2023. godine, Potvrdu o predaji predmeta, PS Teslić od 21.09.2023. godine, Službenu zabilješku, PS Teslić broj: 14-1/01-2951/23 od 21.09.2023. godine, Naredbu Osnovnog suda u Tesliću broj: 87 0 K 042061 23 Kpp od 21.09.2023. godine, Naredbu za vještačenje Okružnog javnog tužilaštva u Doboju od 23.10.2023. godine, Nalaz vještačenja, KTC Banja Luka broj: 06/2-1-233-1858/23 od 17.11.2023. godine, CD na kojem se nalazi fotodokumentacija i Izvod iz kaznene evidencije na ime N.R., PS Teslić broj: 14-1/01-234.8-104/23 od 22.09.2023. godine.


Takođe je optuženi na glavnom pretresu dao svoj iskaz. 


Navode optuženog i sve izvedene dokaze sud je savjesno i brižljivo cijenio, kako svaki pojedinačno tako i u njihovoj međusobnoj vezi, a sve u smislu člana 295. stav 2. Zakona o krivičnom postupku (ZKP-a), pa je nakon toga odlučio kao u izreci iz slijedećih razloga.


Naime, vještak T.D. je u svom nalazu i mišljenju navela da ostaje pri pismenom nalazu i mišljenju. Naredbom Okružnog javnog tužilaštva u Doboju broj T15 0 KT 0037978 23 od 23.10.2023. godine, traženo je da se izvrši vještačenje dostavljenog uzorka biljne materije i nepoznatih uzoraka praha, da se utvrdi o kakvoj materiji se radi i da li ista sadrži komponente koje predstavljaju opojna i psihotropna sredstva, a koje je lice N.R. dobrovoljno predao policijskim službenicima Policijske stanice Teslić. Na vještačenje je dostavljena papirna vrećica bijele boje, oblijepljena „DOKAZ“ trakom i natpisom „N.R.. TESLIĆ“ , prikazana na fotografiji broj 1 nalaza. U vrećici se nalazi komad od PVC vrećice bijele boje, a u njemu na pola presječena prozirna celofanska vrećica u kojoj su upakovana 4 paketića sačinjeni od komada PVC vrećice plave boje, zavareni pri vrhu i dva paketića sačinjeni od komada PVC vrećice bijele boje od kojih je jedan zavaren pri vrhu a drugi paketić zavezan u čvor. Sadržaj 4 paketića plave boje čini prah svjetlo žute boje, sledećih neto masa: uzorak broj 1 neto mase 0,1181 grama, uzorak broj 2 neto mase 0,5666 grama uzorak broj 3 neto mase 0,5031 grama i uzorka broj 4 neto mase 0,4529 grama. Sadržaj petog paketića bijele boje čini prah bijele boje ukupne neto mase 0,2811 grama. Sadržaj 6 paketića bijele boje čini osušen i upresan biljni materijal zeleno smeđe boje ukupne neto mase 0,4189 grama. Opisan materijal je prikazan na fotografijama broj 2 i 3 nalaza. Karakterističan izgled dijelova lista i miris biljnog materijala ukazuju da se radi o biljnom materijalu koji odgovara biljci konoplji tj. Cannabis Sativa L iz familije Cannabaceae. Dostavljeni uzorak biljne materije i uzorci praha ispitivani su tehnikama gasne hromatografije sa „FID“ i masenom detekcijom i tankoslojne hromatografije. Obradom rezultata analiza, utvrđeno je da ispitivani uzorak biljne materije naveden pod brojem 6 sadrži tetrahidrokanabinol. Obradom rezultata analiza utvrđeno je da ispitivani uzorci praha broj 1., 2., 3. i 4. sadrže amfetamin i kofein. Obradom rezultata analiza utvrđeno je da ispitivani uzorak praha broj 5 sadrži amfetamin, kofein i kokain. U ispitivanom uzorku biljne materije utvrđeno je prisustvo psihotropne supstance tetrahidrokanabinol koji je sastojak biljke konoplje Cannabis Sativa L tj. opojne droge Cannabis. U ispitivanim uzorcima paraha broj 1,2,3 i 4 utvrđeno je prisustvo psihotropne supstance amfetamin. U ispitivanom uzorku praha broj 5 utvrđeno je prisustvo psihotropne supstance amfetamin i opojne droge kokain. 

Sud je prihvatio i cijenio nalaz i mišljenje vještaka T.D. diplomiranog inženjera tehnologije, kako usmeni tako i pismeni nalaz i mišljenje hemijskog vještačenja predmeta koje je doborovljno predao optuženi N.R., a koje je vještak uradila kao zaposlena u Jedinici za forenziku- KTC MUP- a RS, Odjeljenja za kriminalističko- tehnička vještačenja i ispitivanja Banja Luka broj: broj: 06/2-1-233-1858/23 od 17.11.2023. godine, uz naredbu za vještačenje Okružnog javnog tužilaštva u Doboju od 23.10.2023. godine kao objektivne i sačinjene u skladu sa pravilima struke, te je na osnovu istih utvrdio da je u ispitivanom uzorku biljne materije neto mase 0,4189 grama utvrđeno prisustvo psihotropne supstance tetrahidrokanabinol koji je sastojak biljke konoplje Cannabis Sativa L tj. opojne droge Cannabis zatim da je u ispitivanim uzorcima paraha broj 1, broj 2 , broj 3 i broj 4 utvrđeno prisustvo psihotropne supstance amfetamin, a  u ispitivanom uzorku praha broj 5 utvrđeno prisustvo psihotropne supstance amfetamin i opojne droge kokain, svi uzorci od 1-5 neto mase 1,9218 grama. Dakle, sud je utvrdio da je optuženi kritične prilike  držao gore navedenu opojnu drogu.

Na upit branioca  da li je utvrđivala postotak THC-a vještak je odgovrila da nije, jer to nije traženo naredbom. Međutim, to što nije utvrđivan tačan procenat THC-a  ne može dovesti u pitanje nalaz i mišljenje vještaka, niti utvrđene suda, a iz razloga što je kod utvrđivanja ove činjenice od značaja da li je uopšte dozvoljeno držati ovu materiju, jer odbrana optuženog nije pružila dokaze, da se radi o biljnoj materiji tj. konoplji namijenjenoj u industrijske svrhe, u smislu odredbe člana 25. Zakona o sprečavanju i suzbijanju zloupotrebe opojnih droga i da optuženi ima odobrenje odnosno dozvolu Ministarstva spoljne trgovine i ekonomskih odnosa za posjedovanje i prodavanje iste, kao i da ima odborenje da amfetamin i kokain posjeduje i stavlja u promet, niti takve tvrdnje imaju uporišta u na glavnom pretresu sprovedenim dokazima.

Svjedok policijski službenik DŽ.L. je u svom iskazu naveo da radi 25 godina kao policajac i optuženi mu je poznat. Te večeri je zaustavljeno putničko motorno vozilo kod B. M. odnosno V. N. To vozilo se kretalo iz pravca B. i patrola koja vrši kontrolu ili regulisanje saobraćaja je isto zaustavila. Vozač je odbio da se podvrgne droga testu i pošto on radi na poslovima i zadacima zloupotrebe opojnih droga, došao je i zajedno sa patrolom izvršio pregled lica i vozila i kada je R. vadio stvari iz džepova na vozilo, isti je između ostalog izvadio i jedan smotuljak kao maramice i dok je stavljao taj smotuljak na vozilo isti mu je spao na asfalt. O svemu su sačinili službenu zabilješku. Nije vršen pretres vozila i lica koja su se nalazila u vozilu već pregled. Optuženi je u autu sjedio nazad. Smotuljak je ispao iz paketa maramica, te su isti odmotali i vidjeli šta se u njemu nalazi. Te paketiće je lice dobrovoljno predalo tako da su sačinili zapisnik o dobrovoljnoj predaji. Potpis na predočenoj Službenoj zabilješci je njegov potpis. Čim vozač odbije da se podvrgne droga testu, policija vrši kontrolu lica koja su sa istim u vozilu. 


Iskaz svjedoka policijskog službenika Dž. L. sud je u cjelosti prihvatio i cijenio kao istinit i objektivan, jer svjedok svjedoči o činjenicama koje je neposredno utvrdio prilikom obavljanja svojih službenih radnji, te je na osnovu njegovog iskaza sud utvrdio da je svjedok neposredno uočio da je optuženom iz paloma maramica ispao smotuljak na asfalt, da su polcijski službenici odmotali taj smotuljak i vidjeli šta se u njemu nalazi i da je optuženi isti dobrovoljno predao policjiskom službenikum a o postupanju policijskih službenika sačinjena je i Službena zabilješka, PS Teslić broj: 14-1/01-2951/23 od 21.09.2023. godine.

Svjedok N.V. je u svom iskazu naveo da optuženog poznaje oko 10 godina, još iz osnovne škole. Tom prilikom on, optuženi i G.M. vozali su se autom. Išli su se provozati preko D. Iza njih se stvorio policijski Daster, policija ih je zaustavila i izvršila pretres. Nije im rečeno zbog čega se vrši pretres. Vozilo je bilo od G.M. i isti je i upravljao vozilom. On je sjedio na mjestu suvozača i dok je trajao pretres sjedio je u autu na tom mjestu. Čuo je samo da policija kaže ''Ostavi to.'' Ništa drugo nije čuo. Poznato mu je da je policija našla spid odnosno amfetamin. Tokom večeri nije bilo razgovora vezanog za konzumiranje i nabavku droge. N. i M. su odvedeni u stanicu i to M. zbog droga testa, a N. zbog droge koja je nađena. On je pušten. Nije znao da N. konzumira drogu.


Svjedok M.G.. je u svom iskazu naveo da je završio posao te je pokupio V. i zajedno su otišli po N.. Išli su do grada da kupe sok. To je moglo biti 20. septembra 2023. godine. Kada su pokupili N. krenuli su prema gradu i zaustavila ih je policija i pretresla. Prvo su pretresli njega i V., a zatim N.. Kod njega i V. nisu ništa našli, a kada je N. izašao iz auta, policija je na podu uočila neku vrećicu, neki paketić. Kada je N. izašao iz vozila, taj paketić je istom ispao na tlo. Policija je N. pitala šta je to, ali se ne sjeća šta je N. rekao policiji i onda ih je policija zamolila da krenu do Policijske stanice. Otišli su u Policijsku stanicu tj. N. je išao sa policijom u autu, a on i V. sa njegovim autom. Policija je uzela paketić. Izdat mu je prekršajni nalog, jer nije radio droga test. On je vozio, pored njega je bio V. a pozadi N.. 

Nakon što je tužilac svjedoku predočio da je na Zapisnik o saslušanju svjedoka koji je sastavljen u Policijskoj stanici Teslić broj 14-1/01-930/23 od 21.09.2023. godine, između ostalog naveo „Tom prilikom ga je policija pitala, šta ti je ovo, na šta je on i sam bio iznenađen i rekao da je to njegovo a da se radi o opojnoj drogi marihuana i amfetamin spid, koju je dobrovoljno predao policijskim službenicima. Potom nas je policija pozvala da dođemo u stanicu policije gdje sam ja tom prilikom kao vozač odbio da se podvrgnem na droga test za šta mi je izdat prekršajni nalog. Nije mi poznato odakle N.R.. taj sadržaj koji se nalazio u paketu maramica, a koje su se nalazile kod njega“ svjedok je odgovorio da mu je policija rekla da da izjavu i to je policija pisala a on je govorio. Nije tako N. rekao policiji, već je isti rekao da ne zna šta je to i da mu je to od brata. Potpisao je zapisnik i sve ostalo je tačno osim tog dijela, jer N. nije rekao da je to amfetamin, a isti su tako napisali. Taj paketić je N. ispao kada je isti izašao iz auta. Mjesto gdje je bila kontrola je osvjetljeno i ima rasvjeta. To je bilo u toku noći. Ne sjeća se da li je N. bio iznenađen. Misli da isti nije imao nikakvu reakciju. 


Iskazi svjedoka N.V. i M.G. u odlučnim činjenicama su potvrđeni i drugim provedenim dokazima i to prije svega iskazom svjedoka policijskog službenika Dž. L., a ni optuženi ne spori da je kritične prilike opojna droga pronađena kod njega i da je istu dobrovoljno predao policijskom službeniku, tako da su po ocjeni suda ovi svjedoci svjedočili iskreno, govoreći šta jesu, a šta nisu vidjeli, odnosno čuli te na osnovu njihovih iskaza sud utvrđuje da su kritične prilike bili u vozilu sa optuženim, da je policija vršila pregled (a ne pretres kako to svjedoci pogrešno navode, a što je objasnio i svjedok policijski službenik Dž. L.), vozila i lica koja su se u istom nalazila i tom prilikom pronašla kod optuženog drogu, koju je optuženi doborovoljno predao policijskim službenicima. 

Sud nije imao razloga da ne prihvati izjavu svjedoka M.G. iz istrage, jer po pravilu svjedok je najuvjerljiviji i autentično iznosi svoje doživljaje i zapažanja nakon okončanja kritičnog događaja, a protekom vremena blijede sjećanja, tako da se po pravilu iskazi dobrog dijela svjedoka uopšte uzevši, na glavnom pretresu razlikuju od onih iskaza koje su ovi dali u istražnoj fazi postupka, jer protek vremena svakako ima svog uticaja na memoriju pojedinih svjedoka. Prema tome navodi svjedoka G. nakon što mu je predočen dio iskaza iz istrage da nije N. rekao policiji da je to opojna drogi marihuana i amfetamin spid već da je isti rekao da ne zna šta je to i da mu je to od brata,  ne mogu dovesti u pitanje iskaz ovog svjedoka dat u toku istrge, jer  je i iz iskaza optuženog vidljivo da je držao opojnu drogu kod sebe i da je  znao da se radi o opojnoj drogi, a i svjedok N .V. je u svom iskazu datom na glavnom pretresu rekao da mu je poznato da je policija kod N. našla spid odnosno amfetamin.
 
Na osnovu Zapisnika o dobrovoljnoj predaji predmeta, PS Teslić broj: 14-1/01-91/23 od 20.09.2023. godine, Potvrde o dobrovoljnoj predaji predmeta, PS Teslić broj: 14-1/01-91/23 od 20.09.2023. godine, a koji zapisnik i potvrdu je optuženi lično i bez primjedbe potpisao, Potvrde o predaji predmeta, PS Teslić od 21.09.2023. godine i Naredbe Osnovnog suda u Tesliću broj: 87 0 K 042061 23 Kpp od 21.09.2023. godine, sud je utvrdio da je optuženi N. R. dana 20.09.2023.godine u 23,30 časova dobrovoljno predao ovlaštenom službenom licu jednu bijelu PVC vrećicu u kojoj se nalazi zelena biljna materija koja svojim izgledom asocira na opojnu drogu marihuanu bruto mase 0,6 grama i jednu bijelu PVC vrećicu u kojoj se nalazi 5 pakovanja u PVC vrećicama bijela praškasta materija koja svojim izgledom asocira na opojnu drogu amfetamin – spid bruto mase 3,3 grama. a koja biljna i praškasta materija se po naredbi ovog suda čuva u odgovarajućim prostorijama suda.


Na osnovu CD-a na kojem se nalazi fotodokumentacija, a koja je na glavnom pretresu pregledana, sud je utvrdio izgled paketića od PVC folije, izgled paketića od PVC folije, u kojem se nalazi zelena biljna materija, izgled paketića od PVC folije, u kojem se nalazi praškasta materija, koje je kritične prilike dobrovoljno predao optužen kao i da su zelena biljna materija i praškasta materija izvagane.

 Navedene dokaze sud je cijenio kao objektivne i pribavljene u skladu sa zakonom.

Optuženi je u svom iskazu naveo da je to veče kod njega pronađena droga. Sjeća se da je u periodu između 9 i pola 12 naveče zaustavljen kod V. N.. To je bio običan izlazak  čisto da popiju sok i vrate se kući. Išli su preko D., pa preko B. i zaustavila ih je patrola. Prvo su policajci izveli M., pa N. i kada je on izašao, izvadio je paket maramica i iz tog paketa ispala je ta droga. Posle toga otišao je sa policijom u policijsku stanicu i tamo dao izjavu. To je bila njegova droga. Unazad godinu i po dana i to od kada je dobio sina, više ne konzumira drogu. Ima i maloljetnu ženu. Nikada nije bio svakodnevni korisnik droge, već je istu konzumirao samo kada izlazi, jer mu se činilo da je značajniji ako konzumira drogu. Tek posle je shvatio posljedice svega i koliko to može loše da utiče. Droga se našla kod njega tako što je sedmicu dana prije, bio negdje oko J. gdje su stali da popiju kafu i droga mu je ponuđena od čovjeka koji je istrčao iz kladionice i bukvalno je isti tražio pare. Taj momak je bio izbezumljen. Tražio je od njih, prosio pare i ponudio mu je to i njemu je sinulo da kad bude izlazak da će to iskoristiti i to je to. Čisto je htio da se riješi tog čovjeka. Taj čovjek mu je dao to u prozirnoj ili čak bjelkasto prozirnoj vrećici. On to nije ni pipnuo niti prepakivao. Kada je došao kući nije htio da to koristi, jer je u to vrijeme još trenirao fudbal. To je mislio koristiti nakon pobjede, eventualno subotom, vikendom. Kada je došao kući stavio je to u maramice Violeta i držao u svojoj sobi na stolu. Kada su prijatelji došli po njega, samo su svirnuli i on je u tome, pokupio siću i te maramice, jer mu često curi nos, sve potrpao u džepove, uzeo telefon sa punjača i izašao napolje, ne razmišljajući šta nosi, niti mu je bilo u planu da to koristi ili prodaje, niti bi mogao neku materijalnu korist ostvariti od toga svega. Ta količina je bila dovoljna da ga drži u stanju budnosti, da mu da bolju pokretljivost i to je dovoljno za jedan cijeli dan, a travu bi konzumirao po povratku kući, legao bi i sve zaboravio. Ta količina je za jedan izlazak. To je platio 20,00 KM i imao je još jedno 7,00 KM sitno. To je mizerna količina. Kada je došao kući nije otvarao da vidi šta je unutra, nije davao tome značaj. Stvarno mu je žao, ima ženu  i on i brat izdržavaju cijelu porodicu. Od kada je suđenje krenulo ima neke crne misli, nije kriv, uzeo je to za svoje potrebe i tu je pogriješio. 

Dakle, optuženi na glavnom pretresu nije osporavao da je kritične prilike posjedovao predmetnu opojnu drogu upakovanu na način opisan u izreci  te da je istu doborovoljno predao policijskom službeniku pravdajući se da je droga bila namijenjena za njegovou ličnu upotrebu a ne za prodaju. Međutim, optuženi ni izbliza nije uvjerio sud, na koji način je došao do te droge i da je ista za njegovu ličnu upotrebu, ovo naprosto iz razloga što bi se teško moglo prihvatiti obrazloženje koje je dao na glavnom pretresu, da mu je dok je sjedio sa društvom u kafiću negdje oko J., neki nepoznati izbezumljeni momak istu ponudio, a on kako bi se riješio tog momka istu kupio za 27 KM za svoje potrebe, a koji iskaz optuženog je po ocjeni suda tendenciozan i prema sadržini svih dokaza bez sumnje neminovno nameće zaključak da je očigledno usmjeren u cilju da krivični proces bude okončan tako da optuženi ostvari što bolji rezultat nakon krivičnog progona, odnosno u krajnjoj liniji da bude oslobođen od optužbe, pogotovo kada se ima u vidu da je, daleko veća vrijednost droge koja je pronađena kod optuženog  od one što je on rekao da je kupio i da se radi o različitim vrstama pojedinačno upakovane droge.


Shodno navedenom, te dovodeći u međusobnu vezu nalaz i mjišljene vještaka  T.D. sa iskazima saslušanih svjedoka te materijalnih dokaza izvedenim na glavnom pretresu, po ocjeni suda nesporno je da je optuženi R., počinio krivično djelo neovlaštena proizvodnja i promet opojnih droga iz člana 207. stav 1. Krivičnog zakonika Republike Srpske, jer je na glavnom pretresu nesumnjivo utvrđen niz činjenica koje su međusobno čvrsto i logički povezane, tako da predstavljaju zatvoreni krug i sa punom sigurnošću upućuju na jedino mogući zaključak, da je upravo optuženi učinio krivično djelo koje je predmet optužbe i da se izvedenim dokazima isključuje svaka druga mogućnost. 

Naime, optuženi je policijskom službeniku dobrovoljno predao opojnu drogu i to jednu bijelu PVC vrećicu u kojoj se nalazila zelena biljna materija, bruto mase 0,6 grama odnosno neto mase 0,4189 grama za koju biljnu materiju  je vještačenjem utvrđeno da sadrži psihotropne supstance tetrahidrokanabinol, koji je sastojak biljke konoplje Cannabis sativa L, tj. opojnu drogu Cannabis, te jednu bijelu PVC vrećicu bruto mase 3,3 grama odnosno neto mase 1,9218 grama u kojoj su se nalazila 4 paketića amfetamina, sljedećih neto masa: 0,1181 grama, 0,5666 grama, 0,5031 grama  i 0,4529 grama i prah bijele boje koji je između ostalog sadržavao kokain i amfetamin, ukupne neto mase 0,2811 grama, tako da količina i različite vrste pronađene opojne droge, način na koji je opojan droga bila upakovana i da se u pakovanjima nalazilo približno ista gramaža, kao i ličnost optuženog koji je i ranije osuđivan zbog istog djela, jasno ukazuju da je optuženi R. držao radi prodaje opojnu drogu marihuanu, amfetamin i kokain, čime su se u njegovim radnjama ostvarila obilježja krivičnog djela neovlaštena proizvodnja i promet opojnih droga iz člana 207. stav 1. Krivičnog zakonika Republike Srpske. 

Dakle, sud iz utvrđenog činjeničnog stanja koje je rezultat ocjene svih provedenih dokaza, nalazi da se u radnjama optuženog  stiču sva zakonska obilježja krivičnog djela neovlaštene proizvodnje i prometa opojnih droga iz člana 207. stav 1. Krivičnog zakonika Republike Srpske, jer navedeno krivično djelo čini, ko neovlašteno proizvodi, prerađuje, prodaje ili nudi na prodaju, ili ko radi prodaje kupuje, drži ili prenosi, ili ko posreduje u prodaji ili kupovini ili na drugi način neovlašteno stavlja u promet supstance ili preparate koji su proglašeni za opojne droge. Takođe, prema odredbi člana 4. Zakona o sprečavanju i suzbijanju zloupotrebe opojnih droga, zabranjen je uzgoj biljke iz koje se može dobiti opojna droga te proizvodnja, promet i posjedovanje opojne droge, psihotropne tvari i biljke iz koje se može dobiti opojna droga, osim pod uslovima i u svrhe propisane ovim Zakonom, tako da  se po ocjeni suda u radnjama optuženog stiču obilježja gore navedenog krivičnog djela, jer je optuženi neovlašteno držao radi podaje biljnu materiju koja se nalazi na listi opojnih droga pod rednim brojem 13 i na popisu psihotropnih supstanci pod rednim brojem 26. a čiji je držanje zabranjen članom 19. Zakona o sprečavanju i suzbijanju zloupotrebe opojnih droga odnosno držao je praškastu materiju (amfetamin) koji pripada grupi sintetičkih stimulansa amfetaminskog tipa i koji se nalazi na listi psihotropnih tvari tabela 2 pod rednim brojem 1.  i opojnu drogu kokain koja se nalazi na listi opojnih droga Tabela 2-tvari i biljke pod strogim nadzorom, pod rednim brojem 52  čije držanje i prodaja su takođe zabranjeni.

Sud je cijenio i psihički odnos optuženog prema izvršenom krivičnom djelu i našao da je on ovo djelo učinio sa umišljajnim oblikom vinosti i to sa direktnim umišljajem. Naime, optuženi je svjestan da  nema ovlaštenje da drži radi prodaje i da prodaje supstance koje su proglašene za opojnu drogu, ali on ipak iste neovlašteno drži i prodaje, čime pokazuje  i htijenje djela.
Obzirom da se u toku postupka nije pojavila nijedna okolnost koja bi dovela u sumnju uračunljivost optuženog sud ga je oglasio krivim zbog krivičnog djela neovlašćena proizvodnja i promet opojnih droga iz člana 207. stav 1. Krivičnog zakonika Republike Srpske.

Prilikom odlučivanja o krivičnoj sankciji sud je imao u vidu kaznu propisanu za učinjeno krivično djelo, stepen krivične odgovornosti optuženog, jačinu ugrožavanja zaštićenog dobra i nastupjelu posljedicu, pa je na strani optuženog  N.R.. kao olakšavajuće okolnosti cijenio da, živi u vanbračnoj zajednici, da mu je supruga maloljetna i da je otac jednog maloljetnog djeteta, dok je od otežavajućih okolnosti sud cijeni da je optuženi ranije osuđivan i to to presudom, ovog suda broj [...] a što je sud utvrdio na osnovu Izvoda iz kaznene evidencije na ime N.R., PS Teslić broj: 14-1/01-234.8-104/23 od 22.09.2023. godine. Cijeneći sve olakšavajuće  otežavajuće okolnosti, a imajući u vidu prirodu i težinu krivičnog djela i ličnost učinioca, sud je optuženom za učinjeno djelo izrekao kaznu zatvora u trajanju od 1 godine.  Izričući ovakvu sankciju sud nalazi da će se sa njom postići svrha kažnjavanja te da će i ova vrsta krivične sankcije dovoljno djelovati na optuženog da u buduće ne čini krivična djela.


Na osnovu člana 207. stav 8. Krivičnog zakonika Republike Srpske,  sud je od optuženog Ristića oduzeo zelenu biljnu materiju, bruto mase 0,6 grama odnosno neto mase 0,4189 grama i bijelu praškastu materiju, bruto mase 3,3 grama odnosno neto mase 1,9218 grama i odredio da se iste imaju uništiti, jer je njihovo oduzimanje obavezno.


Na osnovu člana 99. stav 1. Zakona o krivičnom postupku Republike Srpske, sud je optuženog obavezao da plati troškove krivičnog postupka-paušal u iznosu od 150,00 KM i troškove sudskomedicinskog vještačenja u iznosu od 370,00 KM, dakle ukupno 520,00 KM, Prilikom odlučivanja o troškovima. sud je imao u vidu dužinu trajanja i složenost postupka kao i imovno stanje optuženog, da je zaposlen i radnosposoban. 


 Zapisničar,                                                                                                  Predsjednik vijeća,

        Aleksandra Lažetić.                                                                                      Dragana Đuričić                                            .
POUKA: Protiv ove presude može se izjaviti žalba Okružnom sudu u Doboju u roku od 15 dana od dana prijema prepisa iste. Žalba se podnosi putem ovog suda u dovoljnom broju primjeraka za sud i protivnu stranu.

